
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1039 

29 Απριλίου 2013 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με 
την επωνυμία «Κοινωφελές Ιδρυμα Αικατερίνης 
και Ευαγγελίας Διβόλη» και κύρωσης του οργα¬ 
νισμού αυτού. 1 

Έγκριση τροποποίησης του οργανισμού του κοινω¬ 
φελούς ιδρύματος με την επωνυμία «Ιερό'Ιδρυμα 
Ανατολικορωμυλιωτών Η Αγία Τριάδα», που κυ¬ 
ρώθηκε με το από 20-7-1999 π.δ/γμα (ΦΕΚ1595/Β), 
όπως τροποποιήθηκε με το από 12-8-2002 (ΦΕΚ 
1219/Β) π.δ/γμα. 2 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην αριθμ. 2/88304/0025/ 
12.12.2012 απόφαση του Αναπληρωτή Υπουργού 
Οικονομικών που δημοσιεύθηκε στο ΦΕΚ 3396/ 
Β/20.12.2012. 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία «ΚοινωφελέςΊδρυμα Αικατερίνης και Ευαγ¬ 
γελίας Διβόλη» και κύρωσης του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 95 και 98 του 
α.ν. 2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

2. Τις διατάξεις της αριθμ. 16.467/25-6-2010 πράξης της 
συμβολαιογράφου Αθηνών Αντωνίας Χάρη - Τσολάκου, 
όπως τροποποιήθηκε με τις αριθμ. 17.061/21-2-2012 και 
17.094/4-4-2012 πράξεις της ιδίας, με την οποία η Αικα¬ 
τερίνη Διβόλη σύστησε κοινωφελές ίδρυμα με την επω¬ 
νυμία «ΚοινωφελέςΙδρυμα Αικατερίνης και Ευαγγελίας 
Διβόλη» και με έδρα την Αθήνα. 

3. Την από 21-3-2012 γνωμοδότηση του Συμβουλίου 
Εθνικών Κληροδοτημάτων. 

4. Την αριθμ. Δ6Α1104503 ΕΞ2011/21-7-2011 (ΦΕΚ 1670/Β) 
κοινή απόφαση των Υπουργών Διοικητικής Μεταρρύθμι¬ 


σης και Ηλεκτρονικής Διακυβέρνησης και Οικονομικών 
περί έναρξης λειτουργίας της Γενικής Γραμματείας 
Δημόσιας Περιουσίας. 

5. Την αριθμ. ΟΙΚ.68155/9-7-2012 (ΦΕΚ 2105/Β) απόφα¬ 
ση του Πρωθυπουργού και του Υπουργού Υγείας περί 
ανάθεσης αρμοδιοτήτων στην Υφυπουργό Υγείας. 

6. Το π.δ/γμα 85/2012 (ΦΕΚ 141/Α). 

Με πρόταση του Υπουργού Οικονομικών, του Υπουρ¬ 
γού Παιδείας και Θρησκευμάτων, Πολιτισμού και Αθλη¬ 
τισμού και της Υφυπουργού Υγείας αποφασίζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία «ΚοινωφελέςΊδρυμα Αικατερίνης και 
Ευαγγελίας Διβόλη», η οποία έγινε από την Αικατερί¬ 
νη Διβόλη, με την αριθμ. 16.467/25-6-2010 πράξη της 
συμβολαιογράφου Αθηνών Αντωνίας Χάρη - Τσολάκου, 
όπως τροποποιήθηκε με τις αριθμ. 17.061/21-2-2012 και 
17.094/4-4-2012 πράξεις της ιδίας. 

Το ίδρυμα τούτο αποτελεί νομικό πρόσωπο ιδιωτικού 
δικαίου, υπάγεται στην εποπτεία και τον έλεγχο των 
Υπουργών Οικονομικών, Παιδείας και Θρησκευμάτων, 
Πολιτισμού και Αθλητισμού και Υγείας και διέπεται από 
τις διατάξεις της ανωτέρω συστατικής του πράξης, του 
παρακάτω οργανισμού, του α.ν. 2039/1939 και των δια¬ 
ταγμάτων που εκδόθηκαν ή θα εκδοθούν σε εκτέλεση 
του νόμου τούτου. 

2. Κυρώνουμε τον οργανισμό διοίκησης και διαχείρι¬ 
σης του ιδρύματος τούτου, που αποτελείται από δέκα 
τέσσερα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία «ΚοινωφελέςΊδρυμα Αικατερίνης και 
Ευαγγελίας Διβόλη» 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία «Κοινωφε¬ 
λές Ίδρυμα Αικατερίνης και Ευαγγελίας Διβόλη», που 
συστήθηκε από την Αικατερίνη Διβόλη του Μιχαήλ και 
της Ιωάννας με την αριθμ. 16.467/25-6-2010 πράξη της 
συμβολαιογράφου Αθηνών Αντωνίας Χάρη - Τσολά¬ 
κου, όπως τροποποιήθηκε με τις αριθμ. 17.061/21-2-2012 
και 17.094/4-4-2012 πράξεις της ιδίας, αποτελεί νομικό 

πρόσωπο ιδιωτικού δικαίου και διέπεται από τις διατά¬ 
ξεις της ανωτέρω συστατικής πράξης, του παρόντος 
οργανισμού, του α.ν. 2039/1939 όπως κάθε φορά ισχύει 
ο νόμος αυτός και των διαταγμάτων που εκδόθηκαν ή 
θα εκδοθούν σε εκτέλεση του νόμου τούτου. 

2. Έδρα του ιδρύματος είναι η Αθήνα. 

3. Η σφραγίδα του ιδρύματος είναι στρογγυλή και 
αναγράφει περιμετρικά, μέσα σε πλαίσιο, την επωνυμία 
του ιδρύματος και στο μέσον αυτής την έδρα και το 
έτος έγκρισης σύστασής του. 

Αρθρο 2 
Σκοπός 

Σκοπός του ιδρύματος είναι: 

1) Η ανάπτυξη και προαγωγή των επιστημών της Ψυ¬ 
χιατρικής, της Νευρολογίας, της Νευροχειρουργικής και 
της Παιδοψυχιατρικής. 

2) Η χορήγηση οικονομικής βοήθειας σπουδών σε 
φοιτητές βασικών πανεπιστημιακών σπουδών, αλλά 
και σπουδών μεταπτυχιακών εν γένει, σχετικών με τα 
παραπάνω. Η χορηγούμενη οικονομική βοήθεια αφορά 
αποκλειστικά σπουδές εσωτερικού. 

3) Η ενίσχυση κάθε συναφούς δραστηριότητος συμπε¬ 
ριλαμβανομένων και εκδόσεων βιβλίων, περιοδικών και 
εν γένει εντύπων είτε υπό μορφή γραπτών, είτε και σε 
μορφή ηλεκτρονική, καθώς και ενημερωτικών εκδηλώ¬ 
σεων και διαλέξεων και όλων αυτών με αντικείμενο τις 
παραπάνω επιστήμες. Τα εν γένει έντυπα, βιβλία κ.λπ. 
δεν θα είναι σχολικά. 

4) Η εν γένει συνεργασία με φυσικά και νομικά πρόσω¬ 
πα που επιδιώκουν τους ίδιους ή και παρεμφερείς σκο¬ 
πούς. Ιδιαιτέρως τονίζεται η συνεργασία του Ιδρύματος 
με τον Επιστημονικό Σύλλογο «ΕΓΚΕΦΑΛΟΣ», οι σκοποί 
του οποίου συμπίπτουν εν πολλοίς με τους σκοπούς 
του παρόντος Ιδρύματος. 

Άρθρο 3 

Περιουσία - Πόροι 

Περιουσία του ιδρύματος θα αποτελούν τα παρακάτω 
ακίνητα: 

1. Κατά πλήρη κυριότητα νομή και κατοχή το υπό 
στοιχεία Βήτα Κεφαλαίο αριθμός 5 (Β-5) διαμέρισμα του 
δευτέρου (Β') πάνω από το ισόγειο ορόφου επιφάνειας 
μέτρων τετραγωνικών εξήντα τριών και 0,50 (63,50) με 
ποσοστό συνιδιοκτησίας στο οικόπεδο είκοσι επτά χι¬ 
λιοστά (27/οοο) εξ αδιαιρέτου, πολυκατοικίας κτισμένης 
επί οικοπέδου κειμένου στην κτηματική περιφέρεια του 
Δήμου Ζωγράφου στη θέση «Κουπόνια» ή «Γουδή» και 
επί της οδού Ηγήμονος, αριθμός 3-5. 

2. Κατά πλήρη κυριότητα, νομή και κατοχή τον υπό 
στοιχεία'Υψιλον ένα (Υ-1) υπόγειο χώρο, αποτελούμενο 
από τέσσερις κύριες αίθουσες, δύο \Λ/Ο, τέσσερα ντους, 
μία αποθήκη και δύο διαδρόμους, επιφάνειας μέτρων 
τετραγωνικών εκατόν πενήντα επτά (157,00) με ποσοστό 
συνιδιοκτησίας στο οικόπεδο τριάντα οκτώ χιλιοστά 
(38/οοο) εξ αδιαιρέτου, στην πολυκατοικία επί της οδού 
Ηγήμονος αριθμός 3-5 στη θέση Κουπόνια ή Γ ουδή του 
Δήμου Ζωγράφου. 

3. Κατά πλήρη κυριότητα, νομή και κατοχή το υπό 
στοιχεία Ισόγειο δύο (Ισ-2) διαμέρισμα αποτελούμενο 
από δύο κύρια δωμάτια, χωλ, κουζίνα, λουτρό και δι¬ 
άδρομο, επιφάνειας μέτρων τετραγωνικών σαράντα 
εννέα και 0,60 (49,60) με ποσοστό συνιδιοκτησίας στο 
οικόπεδο είκοσι δύο χιλιοστά (22/οοο) εξ αδιαιρέτου, 


στην πολυκατοικία επί της οδού Ηγήμονος αριθμός 3-5 
στη θέση Κουπόνια ή Γ ουδή του Δήμου Ζωγράφου. 

4. Το δικαίωμα της ψιλής κυριότητας του υπό στοιχεία 
Ισ-1 διαμερίσματος του ισογείου της ίδιας άνω πολυκα¬ 
τοικίας επιφάνειας μέτρων τετραγωνικών ογδόντα τεσ¬ 
σάρων και 0,70 (84,70) με ποσοστό συνιδιοκτησίας στο 
οικόπεδο τριάντα πέντε χιλιοστά (35/οοο) εξ αδιαιρέτου. 

5. Το δικαίωμα της ψιλής κυριότητας ενός αγροτεμα¬ 
χίου επιφάνειας τριών χιλιάδων τετρακοσίων ογδόντα 
(3480) τετραγωνικών μέτρων μετά της επ’ αυτού οικο¬ 
δομής αποτελούμενης από υπόγειο εμβαδού μέτρων 
τετραγωνικών ογδόντα (80), ισόγειο εμβαδού μέτρων 
τετραγωνικών ογδόντα (80) και μια ισόγεια αποθήκη 
με στέρνα συνολικού εμβαδού μέτρων τετραγωνικών 
δεκατριών και 0,04 (13,04) που βρίσκεται στη θέση ΠΗ- 
ΛΙΟΥΡΟ ή ΓΚΡΑΒΑ του Δήμου Μαραθώνα και επί της 
οδού Βλαχερνών στην οποία φέρει τον αριθμό 20. 

Πόροι του ιδρύματος είναι: 

α) Τα εισοδήματα από την εκμετάλλευση των περι¬ 
ουσιακών του εν γένει στοιχείων. 

β) Οι τόκοι από τις καταθέσεις του σε Τράπεζες ή 
άλλους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου προς αυτό. 

Στον όρο «παροχές» δεν περιλαμβάνονται οι παροχές 
από οποιοδήποτε κρατικό φορέα, ούτε είναι δυνατή η 
χρηματοδότηση του ιδρύματος από τέτοιους κρατικούς 
φορείς προς επίτευξη του σκοπού του. 

Άρθρο 4 
Διοίκηση 

1. Το ίδρυμα διοικείται από 7μελές Διοικητικό Συμβού¬ 
λιο που αποτελείται από τους: 

Αικατερίνη - Αγγελική Διβόλη, ισόβια Πρόεδρο και 
μέλη τους: 

Αθανάσιο Καρκανιά, ψυχίατρο, Διευθυντή της Ψυχια¬ 
τρικής Κλινικής του Νοσοκομείου «ΣΩΤΗΡΙΑ». 

Παύλο Παυλάκο, συνταξιούχο Ι.Κ.Α. 

Χρήστο Θελερίτη, ψυχίατρο - ψυχοθεραπευτή 

Μαρία Κολολού, οικονομολόγο 

Μιλτιάδη Κλωνάρη, δικηγόρο 

Αναστασία Δημητριάδου, ιατρό 

2. Τα μέλη του Διοικητικού Συμβουλίου ορίζουν με 
πράξη τους, έπειτα από ψηφοφορία, και κατά την πρώτη 
συνεδρίασή τους, τον Αντιπρόεδρο, τον Γραμματέα και 
τον Ταμία. Μετά το θάνατο ή την παραίτηση της πρώτης 
Προέδρου του Διοικητικού Συμβουλίου του ιδρύματος, 
τα μέλη του Διοικητικού Συμβουλίου ορίζουν με πράξη 
τους, έπειτα από ψηφοφορία, και κατά την πρώτη συνε¬ 
δρίασή τους, τον Πρόεδρο του Διοικητικού Συμβουλίου. 

3. Σε περίπτωση αποποίησης, παραίτησης, έκπτωσης, 
ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμ¬ 
βουλίου, η κενή θέση συμπληρώνεται με απόφαση των 
υπολοίπων μελών. Για την λήψη αυτής της αποφάσεως 
απαιτείται η παρουσία τουλάχιστον τεσσάρων εκ των 
επτά μελών και σε περίπτωση ισοψηφίας υπερισχύει 
η ψήφος του Προέδρου. Κατά την διαδικασία αυτή θα 
πρέπει να τηρούνται (ιδίως ως προς τα κωλύματα του 
υποψήφιου νέου μέλους) οι διατάξεις του άρθρου 99 του 
α.ν. 2039/1939. Σκόπιμο είναι, προς αποφυγή καθυστερή¬ 
σεων, τα υποψήφια νέα μέλη να έχουν εκ των προτέρων 

ερωτηθεί, ώστε να έχει εξασφαλισθεί τουλάχιστον η 
συγκατάθεσή τους, για την εκ μέρους τους ανάληψη 
της ιδιότητας του μέλους του Δ.Σ. 

4. Το Διοικητικό Συμβούλιο συνεδριάζει τακτικά κάθε 
θμηνο, αλλά και εκτάκτως, όποτε το ζητήσει ο Πρόεδρος 
ή τρία (3) από τα μέλη του, με γραπτή αίτησή τους 
προς τον Πρόεδρο. Στην τελευταία αυτή περίπτωση ο 
Πρόεδρος είναι υποχρεωμένος να συγκαλέσει το Δ.Σ. 
Η σύγκληση του Δ.Σ. γίνεται πάντοτε όμως έπειτα από 
πρόσκληση του Προέδρου, η οποία γνωστοποιείται στα 
μέλη με κάθε νόμιμο μέσο, συμπεριλαμβανομένης της 
τηλεομοιοτυπίας (ίαχ) ή με ηλεκτρονικό ταχυδρομείο 
(θ-πιαίΙ) και περιλαμβάνει υποχρεωτικά και τα θέματα 
της ημερήσιας διατάξεως. Εάν είναι τα περισσότερα 
μέλη του Δ.Σ. παρόντα και δεν υπάρχει αντίρρηση, μπο¬ 
ρεί να συζητηθεί και να τεθεί σε ψηφοφορία οποιοδή- 
ποτε ζήτημα, αλλά τα παρόντα μέλη στην περίπτωση 
αυτή πρέπει να είναι τουλάχιστον πέντε (5). 

5. Το Διοικητικό Συμβούλιο βρίσκεται σε απαρτία όταν 
τα παρόντα μέλη είναι περισσότερα από τα απάντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του, δηλ. ο Αντιπρό¬ 
εδρος. Αν ουδείς των δύο παρίσταται τότε δεν μπορεί 
το Δ.Σ. να συνεδριάσει εγκύρως και να λάβει αποφάσεις. 

6. Οι αποφάσεις του Διοικητικού Συμβουλίου λαμβά- 
νονται κατά πλειοψηφία των παρόντων μελών και σε 
περίπτωση ισοψηφίας υπερισχύει η γνώμη με την οποία 
συντάσσεται ο Πρόεδρος. 

7. Σε περίπτωση που κάποιο μέλος του Διοικητικού 
Συμβουλίου απουσιάζει αδικαιολόγητα από δύο (2) συ¬ 
νεχείς συνεδριάσεις, θεωρείται ότι δηλώνει με την συ¬ 
μπεριφορά του αυτή ότι παραιτείται της θέσεώς του. 
Γί αυτό και κατά την αμέσως επόμενη συνεδρίαση ένα 
των θεμάτων της ημερήσιας διατάξεως θα είναι υπο¬ 
χρεωτικά η εκλογή νέου μέλους σε αντικατάστασή του, 
τηρουμένης κατά τα λοιπά της διαδικασίας που ορίζεται 
στην παράγραφο 3 του παρόντος άρθρου. 

8. Σε κάθε συνεδρίαση του Διοικητικού Συμβουλίου 
τηρούνται πρακτικά, στα οποία καταχωρούνται όλες 
οι αποφάσεις που λαμβάνονται από αυτό, καθώς και η 
γνώμη των μελών που τυχόν διαφωνούν. 

9. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Δικαιούνται, όμως, 
οδοιπορικών ή άλλων εξόδων που δαπάνησαν για την 
εκτέλεση υπηρεσίας του Ιδρύματος, εφόσον έγιναν έπει¬ 
τα από ειδική εντολή του Διοικητικού Συμβουλίου και 
αποδεικνύεται ότι πραγματοποιήθηκαν νόμιμα. 

Αρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για 
κάθε θέμα που αφορά τη διοίκηση και τη λειτουργία 
του, τη διάθεση των πόρων αυτού, καθώς και για κάθε 
ενέργεια που σχετίζεται με την εκπλήρωση των σκοπών 
αυτού, πάντοτε όμως σύμφωνα με τις διατάξεις της 
παρούσας πράξης, του οργανισμού, του α. Ν. 2039/1939 
και των διαταγμάτων που εκδόθηκαν ή θα εκδοθούν 
σε εκτέλεση του νόμου τούτου, καθώς και των λοιπών 
σχετικών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπο¬ 


λογισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του α.ν. 2039/1939 και 
του από 20/22.12.1939 βασιλικού διατάγματος (ΦΕΚ 552 
τ.Α'). Μαζί με τον απολογισμό, καταρτίζει, ψηφίζει και 
υποβάλλει και το γενικό ισολογισμό του ενεργητικού 
και του παθητικού του ιδρύματος. 

β) Αποφασίζει την πρόσληψη του αναγκαίου προ¬ 
σωπικού του ιδρύματος, με την προϋπόθεση όμως 
ότι υπάρχει αντίστοιχη πίστωση στον εγκεκριμένο 
προϋπολογισμό του. Προσδιορίζει τα δικαιώματα, 
τις υποχρεώσεις και τα ειδικότερα καθήκοντα του 
παραπάνω προσωπικού, καθώς και την αμοιβή του, 
σύμφωνα με τους όρους των συλλογικών συμβάσεων 
εργασίας και τις διατάξεις, γενικότερα, της εργατι¬ 
κής νομοθεσίας. 

γ) Αποφασίζει για κάθε θέμα που έχει σχέση με την 
εύρυθμη λειτουργία όλων των υπηρεσιών του ιδρύματος 
δ) Αποφασίζει για την αποδοχή ή αποποίηση κληρο¬ 
νομιών, κληροδοσιών και δωρεών, καθώς και για την 
ανακήρυξη ευεργετών και δωρητών του ιδρύματος. 

ε) Συντάσσει τις εκάστοτε προκηρύξεις προς τους εν¬ 
διαφερομένους να τύχουν της οικονομικής ενισχύσεως 
του Ιδρύματος, και αποφασίζει για τους όρους και τις 
προϋποθέσεις που πρέπει να συγκεντρώνει ο υποψή¬ 
φιος που θα μπορεί να τύχει της εν λόγω οικονομικής 
ενισχύσεως, ενεργώντας πάντοτε μέσα στα πλαίσια 
που διαγράφονται από το παρόν (άρθρα 11 και 12), την 
ιδρυτική πράξη και τον οργανισμό του. 

στ) Αποφασίζει και για κάθε άλλο ζήτημα μέσα στα 
πλαίσια της καλύτερης εξυπηρετήσεως και ευοδώσεως 
των σκοπών του ιδρύματος. 

Αρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, 
καθώς και στις σχέσεις του με κάθε τρίτο φυσικό ή 
νομικό πρόσωπο, αυτοπροσώπως ή με πρόσωπο που 
ορίζεται από αυτόν και εγκρίνεται με απόφαση του 
Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις συζητήσεις. Οι προσκλήσεις 
για συνεδρίαση στέλνονται στα μέλη του Διοικητικού 
Συμβουλίου τουλάχιστον δέκα (10) μέρες πριν από τη 
συνεδρίαση και περιλαμβάνουν τα θέματα της ημερή¬ 
σιας διατάξεως, όπως παραπάνω ορίσθηκε. 

γ) Καταρτίζει, βοηθούμενος εν ανάγκη και από τον 
Γραμματέα, την ημερήσια διάταξη των θεμάτων που 
θα συζητηθούν, την οποία και υπογράφει. Θέμα που 
δεν περιλαμβάνεται σε αυτήν δεν συζητείται, εκτός αν 
πρόκειται για επείγουσα υπόθεση και συμφωνήσει για 
αυτό η πλειοψηφία των παρόντων μελών του Διοικη¬ 
τικού Συμβουλίου, τα οποία όμως (παρόντα μέλη) θα 
πρέπει, στην περίπτωση ειδικώς αυτή (που θα ληφθεί 
απόφαση για θέμα εκτός ημερήσιας διατάξεως) να είναι 
τουλάχιστον πέντε (5). 

δ) Εισηγείται στο Διοικητικό Συμβούλιο τα θέματα 
της συζήτησης. Μπορεί, όμως, όποτε κρίνει σκόπιμο, 
να αναθέτει την εισήγηση διαφόρων θεμάτων σε άλλο 
μέλος του Διοικητικού Συμβουλίου. 

ε) Αλληλογραφεί με τις Αρχές και υπογράψει όλα τα 
έγγραφα του Ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του 
Ιδρύματος, εκτελεί τις αποφάσεις του Διοικητικού Συμ¬ 
βουλίου και ενεργεί σύμφωνα με τις ειδικές εξουσιοδο¬ 
τήσεις και εντολές αυτού. 

2. Τον Πρόεδρο όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή 
κωλύματος τούτου, άλλο μέλος του Διοικητικού Συμ¬ 
βουλίου που ορίζεται με απόφαση αυτού. Στην περί¬ 
πτωση αυτή θα πρέπει να έχει ορισθεί, κατά την πρώτη 
συνεδρίαση του Δ.Σ. οπότε και τούτο θα συγκροτηθεί 
σε σώμα, ποιο θα είναι εκείνο το μέλος του Δ.Σ. που 
σε εξαιρετικά επείγουσα περίπτωση, της οποίας (επει- 
γούσης περιπτώσεως) θα πρέπει να γίνει ειδική μνεία 
στα Πρακτικά, θα μπορεί να αναπληρώσει τον απάντα 
Πρόεδρο και τον απάντα Αντιπρόεδρο. 

Αρθρο 7 

Αρμοδιότητες Γραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους. 

β) Φροντίζει για τη σύνταξη των πρακτικών του Διοι¬ 
κητικού Συμβουλίου, 
γ) Διεκπεραιώνει την αλληλογραφία, 
δ) Φυλάσσει τα έγγραφα, τα βιβλία (εκτός από τα 
διαχειριστικά) και τη σφραγίδα του ιδρύματος και ευ- 
θύνεται για την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω 
ειδικών συνθηκών), να βοηθείται από υπάλληλο του 
ιδρύματος την ευθύνη όμως για τις ενέργειες τούτου 
(του υπαλλήλου) φέρει πάντοτε ο ίδιος ο Γ ραμματέας. 

3. Τον Γραμματέα, όταν απουσιάζει ή κωλύεται, ανα¬ 
πληρώνει άλλο μέλος του Διοικητικού Συμβουλίου, που 
ορίζεται με απόφαση αυτού. Σκόπιμο είναι ο αναπλη¬ 
ρωτής του Γραμματέα να έχει ορισθεί με την πρώτη 
απόφαση του Δ.Σ. κατά την οποία θα γίνει η συγκρό¬ 
τηση αυτού σε σώμα. 

Άρθρο 8 

Αρμοδιότητες Ταμία 
1. Ο ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του 
α.ν. 2039/1939, έχοντας την ευχέρεια να παρακρατεί 
από αυτά ένα μικρό ποσό που είναι αναγκαίο για την 
πληρωμή έκτακτων και επειγουσών δαπανών του Ιδρύ¬ 
ματος, το ύψος του οποίου καθορίζεται με απόφαση του 
Διοικητικού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντο¬ 
λή του Προέδρου ή του νόμιμου αναπληρωτή του. 

δ) Τηρεί και φυλάσσει τα διαχειριστικά βιβλία και 
στοιχεία του ιδρύματος. 

ε) Φροντίζει για την έγκαιρη κατάρτιση και υποβολή 
στο Διοικητικό Συμβούλιο των σχεδίων προϋπολογι¬ 
σμού, απολογισμού και ισολογισμού του ιδρύματος. 


2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου, που ορίζεται 
με απόφαση αυτού. Σκόπιμο είναι ο αναπληρωτής του 
Ταμία να έχει ορισθεί με την πρώτη απόφαση του Δ.Σ. 
κατά την οποία θα γίνει η συγκρότηση αυτού σε σώμα. 

Αρθρο 9 

Οικονομική Διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου κάθε 
έτους και λήγει την 31η Δεκεμβρίου του ίδιου έτους. 

Κατ’ εξαίρεση, η πρώτη διαχειριστική περίοδος αρ¬ 
χίζει από την ημέρα δημοσίευσης στην Εφημερίδα της 
Κυβέρνησης του σχετικού Προεδρικού Διατάγματος 
έγκρισης και σύστασης του ιδρύματος, η οποία μπορεί 
να παραταθεί μέχρι την 31η Δεκεμβρίου του επόμενου 
ημερολογιακού έτους, με απόφαση του Διοικητικού Συμ¬ 
βουλίου, που λαμβάνεται στην πρώτη συνεδρίαση του. 

2. Η οικονομική διαχείριση γίνεται με βάση προϋπο¬ 
λογισμό και απολογισμό εσόδων και εξόδων, που κα¬ 
ταρτίζονται σύμφωνα με τις διατάξεις των άρθρων 101 
και 102 του α.ν. 2039/1939 και του από 20/22-12-1939 άνω 
σχετικού βασιλικού διατάγματος. 

Άρθρο 10 

Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας. 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα- 
ταχωρούνται με χρονολογική 

σειρά και με λογιστική τάξη, όλα τα έσοδα και έξοδα 
του Ιδρύματος που πραγματοποιούνται στη διάρκεια 
της χρήσης. 

δ) Βιβλίο - μητρώο, στο οποίο καταχωρούνται τα 
ονόματα εκείνων των σπουδαστών στους οποίους χο¬ 
ρηγείται η οικονομική βοήθεια, η σχολή που φοιτούν, 
ο χρόνος και το ποσό της χορηγούμενης οικονομικής 
βοήθειας κάθε σπουδαστή και τα λοιπά στοιχεία του. 

ε) Βιβλίο - μητρώο χορήγησης οικονομικών ενισχύσε¬ 
ων και βραβείων. 

στ) Στελέχη αριθμημένων διπλοτύπων αποδείξεων 
είσπραξης και ενταλμάτων 

πληρωμής θεωρημένα από τον Πρόεδρο. 

2. Εκτός από τα παραπάνω βιβλία και στοιχεία, το 
Διοικητικό Συμβούλιο αποφασίζει την τήρηση και άλ¬ 
λων βιβλίων και στοιχείων, τα οποία κρίνει ότι είναι 
απαραίτητα για την παρακολούθηση της διαχείρισης 
της περιουσίας του Ιδρύματος και της εκτέλεσης των 
σκοπών του. 

Αρθρο 11 

Επιλογή ατόμων προς οικονομική ενίσχυση 

Δικαίωμα οικονομικής εν γένει ενισχύσεως (που θα 
αποφασίζεται από το Δ.Σ. του Ιδρύματος κατά περί¬ 
πτωση και ανάλογα με τις εκάστοτε οικονομικές δυνα¬ 
τότητες του Ιδρύματος) θα έχουν έλληνες (άρρενες ή 
θήλεις) την καταγωγή, των οποίων αμφότεροι οι γονείς 
τους θα είναι Έλληνες κατά την εθνικότητα και την 
γέννησή τους, και όχι αποκτήσαντες εκ των υστέρων 
την ελληνική υπηκοότητα ή ιθαγένεια. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


17717 


Όσον αφορά τα προσόντα που πρέπει να συγκεντρώ¬ 
νει ο αποδέκτης της οικονομικής ενισχύσεως, το ΔΣ θα 
συνεδριάζει μία φορά το χρόνο για να καταρτίσει τη 
προκήρυξη του ημερολογιακού έτους, στην οποία θα 
αναφέρονται κάθε φορά αναλυτικά τα κριτήρια και οι 
προϋποθέσεις που θα πρέπει να συγκεντρώνει ο υπο¬ 
ψήφιος να τύχει της οικονομικής ενισχύσεως. Για τον 
προσδιορισμό των άνω κριτηρίων το ΔΣ θα λαμβάνει 
υπόψη του την οικονομική δυνατότητα του ιδρύματος 
κατά το έτος εκείνο, τις εκάστοτε οικονομικές και κοι¬ 
νωνικές συνθήκες (π.χ. το φορολογητέο εισόδημα είτε 
του υποψηφίου είτε των γονέων του, εάν ο ίδιος δεν 
υποχρεούται να υποβάλει φορολογική δήλωση, την οι¬ 
κογενειακή του κατάσταση, δηλ. εάν προέρχεται από 
πολύτεκνη οικογένεια κ,λπ.), και την επίδοση του υπο¬ 
ψηφίου στα μαθήματά του κατά το προηγούμενο ακα¬ 
δημαϊκό έτος. 

Άρθρο 12 

Χορήγηση οικονομικών ενισχύσεων 
και διαδικασία επιλογής 

1. Κάθε χρόνο χορηγείται τουλάχιστον μία (1) οικο¬ 
νομική ενίσχυση, αναλόγως πάντοτε με τις εκάστοτε 
οικονομικές δυνατότητες του Ιδρύματος. Το ποσό της 
οικονομικής ενισχύσεως κάθε αποδέκτη καθορίζεται 
με απόφαση του Διοικητικού Συμβουλίου, ανάλογα με 
το ύψος των καθαρών εσόδων του ιδρύματος και τον 
αριθμό εκείνων των σπουδαστών που τυγχάνουν οικο¬ 
νομικής ενισχύσεως. 

Η οικονομική ενίσχυση θα χορηγείται είτε εφάπαξ είτε 
και σε δύο ή τρεις, το πολύ, δόσεις, κατά τη διάρκεια 
του ακαδημαϊκού έτους σπουδών. 

Η χορήγηση της οικονομικής ενίσχυσης διακόπτε¬ 
ται όταν συντρέχουν οι προϋποθέσεις που ορίζονται 
από τις διατάξεις της συστατικής πράξης του Ιδρύμα¬ 
τος, οι οποίες διαπιστώνονται με πράξη του Διοικητι¬ 
κού Συμβουλίου του Ιδρύματος, που έχει υποχρέωση 
να παρακολουθεί την όλη πορεία των σπουδών των 
αποδεκτών της οικονομικής ενισχύσεως και να αξιώνει 
από αυτούς την υποβολή αποδεικτικών στοιχείων της 
επίδοσής τους. 

2. Η διαδικασία επιλογής των ατόμων προς οικονομική 
ενίσχυση θα γίνεται ως εξής: 

α) Υποβολή αίτησης χορηγήσεως οικονομικής ενί¬ 
σχυσης. Οι υποψήφιοι υποβάλλουν προς το Διοικητικό 
Συμβούλιο (Δ.Σ.) του ιδρύματος τα ζητούμενα δικαιολο- 
γητικά (σχετικά με τα κριτήρια που θα περιλαμβάνονται 
στην εκάστοτε προκήρυξη). 

β) Οι αιτήσεις χορήγησης οικονομικής ενίσχυσης που 
υποβάλλουν οι υποψήφιοι εξετάζονται και αξιολογούνται 
όλες μαζί από το Δ.Σ. του Ιδρύματος ή από τριμελή 
(3μελή) επιτροπή, την οποία ορίζει το Δ.Σ. μεταξύ των 
μελών του. 

γ) Το Δ.Σ. επιλέγει τους υποψηφίους που πληρούν 
τα περισσότερα κριτήρια και τους ενημερώνει για την 
επιλογή τους, καλώντας τους σε ακρόαση συγκεκριμένη 
ημέρα και ώρα. 

δ) Κατά τη διάρκεια της συνέντευξης το Δ.Σ. ή η τρι¬ 
μελής (3μελή) επιτροπή, αξιολογεί την προσωπικότητα 
του υποψηφίου και επιλέγει το άτομο στο οποίο τελι¬ 
κά θα χορηγηθεί η οικονομική ενίσχυση λαμβάνοντας 
υπόψη της τη συνολική εικόνα και την προσωπικότητα 
του υποψηφίου. 


Άτομα που έχουν λάβει οικονομική ενίσχυση, δικαι¬ 
ούνται να διεκδικήσουν εκ νέου τη χορήγηση οικονο¬ 
μικής ενίσχυσης. Στην περίπτωση αυτή θα πρέπει ο 
Μ.Ο. βαθμολογίας του προηγούμενου έτους να μην είναι 
μικρότερος από επτά και 0,50 (7,5) και να μην έχουν σε 
εκκρεμότητα (να μην έχει περάσει) περισσότερα από 
δύο (2) μαθήματα. 

Άρθρο 13 

Τροποποίηση οργανισμού 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με Προεδρικό Διάταγμα, σύμφωνα 
με τις διατάξεις των άρθρων 98 του α.ν. 2039/1939 και 
110 και 119 του Αστικού Κώδικα, ύστερα από πρόταση 
του Διοικητικού Συμβουλίου αυτού. 

Άρθρο 14 

Διάλυση ιδρύματος - τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει 
και όποτε η εκπλήρωση των σκοπών αυτού καταστεί 
ανέφικτη. 

2. Σε περίπτωση διάλυσης του ιδρύματος για οποιον- 
δήποτε λόγο, η περιουσία του περιέρχεται σε ημεδαπό 
Νομικό Πρόσωπο Ιδιωτικού Δικαίου, που θα καθορισθεί 
με απόφαση του Διοικητικού Συμβουλίου. 

Στους Υπουργούς Οικονομικών, Παιδείας και Θρη¬ 
σκευμάτων, Πολιτισμού και Αθλητισμού και Υγείας ανα¬ 
θέτουμε τη δημοσίευση και εκτέλεση του παρόντος 
διατάγματος. 

Αθήνα, 12 Απριλίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 

ΥΦΥΠ. ΥΓΕΙΑΣ 

ΦΩΤΕΙΝΗ ΣΚΟΠΟΥΛΗ 
-♦- 

( 2 ) 

Έγκριση τροποποίησης του οργανισμού του κοινωφε¬ 
λούς ιδρύματος με την επωνυμία «Ιερό Ίδρυμα Ανα- 
τολικορωμυλιωτών Η Αγία Τριάδα», που κυρώθηκε με 
το από 20-7-1999 π.δ/γμα (ΦΕΚ1595/Β), όπως τροπο¬ 
ποιήθηκε με το από 12-8-2002 (ΦΕΚ 1219/Β) π.δ/γμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων: α) 98 παρ. 1 και 2 του 
α.ν. 2039/1939, β) 101 του Εισαγωγικού Νόμου του Αστι¬ 
κού Κώδικα και γ) 110 του Αστικού Κώδικα. 

2. Τις διατάξεις: α) της αριθμ. 5219/5-11-1998 πράξης της 
συμβολαιογράφου Θεσ/νίκης Αρετής Παπαϊωάννου, με 
την οποία ο Σύνδεσμος Ανατολικορωμυλιωτών Ελλάδος 
και η Πανελλήνια Ομοσπονδία Σωματείων Ανατολικής 
Ρωμυλίας, σύστησαν ίδρυμα με έδρα τη Θεσσαλονίκη, 
β) του από 20-7-1999 π.δ/γματος (ΦΕΚ 1595/Β) με το 
οποίο εγκρίθηκε η σύσταση και κυρώθηκε ο Οργανισμός 
του ιδρύματος και γ) του από 12-8-2002 (ΦΕΚ 1219/Β) π.δ/ 

γματος με το οποίο τροποποιήθηκε ο Οργανισμός του. 

3. Το από 8-10-2011 πρακτικό συνεδρίασης του Διοι¬ 
κητικού Συμβουλίου του ιδρύματος. 

4. Την από 23-5-2012 γνωμοδότηση του Συμβουλίου 
Εθνικών Κληροδοτημάτων. 

5. Την αριθμ. Δ6Α1104503 ΕΞ2011/21-7-2011 (ΦΕΚ 1670/Β) 
κοινή απόφαση των Υπουργών Διοικητικής Μεταρρύθμι¬ 
σης και Ηλεκτρονικής Διακυβέρνησης και Οικονομικών 
περί έναρξης λειτουργίας της Γενικής Γραμματείας 
Δημόσιας Περιουσίας. 

6. Το π.δ/γμα 85/2012 (ΦΕΚ 141/Α). 

Με πρόταση του Υπουργού Οικονομικών και του 
Υπουργού Παιδείας και Θρησκευμάτων, Πολιτισμού και 
Αθλητισμού αποφασίζουμε, 

Αρθρο μόνο 

Εγκρίνουμε την τροποποίηση του οργανισμού του 
κοινωφελούς ιδρύματος με την επωνυμία «Ιερό Ίδρυμα 
Ανατολικορωμυλιωτών Η Αγία Τριάδα», που κυρώθηκε 
με το από 20-7-1999 π.δ/γμα (ΦΕΚ 1595/Β) και τροποποι¬ 
ήθηκε με το από 12-8-2002 (ΦΕΚ 1219/Β) π.δ/γμα όμοιο, 
ως κατωτέρω: 

Το ίδρυμα μετονομάζεται σε «Ιερό Ίδρυμα Ελλήνων 
Ανατολικής Ρωμυλίας Η Αγία Τριάδα». 

Η περίπτωση (δ) της παραγράφου 2 του άρθρου 3 
αντικαθίσταται ως εξής: 

Αρθρο 3 

Περιουσία - Πόροι 

2. Πόροι του ιδρύματος είναι: 

δ) Ετήσια επιχορήγηση: 

- χιλίων πεντακοσίων (1.500) ευρώ από την Πανελλήνια 
Ομοσπονδία Συλλόγων Ανατολικής Ρωμυλίας. 

- χιλίων (1.000) ευρώ από την Ένωση Ελλήνων Ανα¬ 
τολικής Ρωμυλίας 

- χιλίων (1.000) ευρώ από το Σύνδεσμο Ανατολικορω- 
μυλιωτών Θεσσαλονίκης 

- δύο χιλιάδων (2.000) ευρώ από το Σύλλογο Φίλων 
του Ιδρύματος. 

Η παρ. 1 του άρθρου 4 αντικαθίσταται ως εξής: 

Αρθρο 4 

Διοίκηση 

1. Το ίδρυμα διοικείται από 19μελές Δ.Σ. με τριετή 
θητεία η οποία άρχεται από τον πρώτο διορισμό του. 
Τα παραπάνω μέλη, τόσο τα αρχικά όσο και τα ανα¬ 
πληρωματικά του Δ.Σ. διορίζονται από την εποπτεύου- 
σα εκάστοτε Αρχή εκ του εις αυτήν υποβαλλομένου 
καταλόγου. 

Ο κατάλογος αυτός υποβάλλεται 2 μήνες τουλάχιστον 
προ του χρόνου λήξης της θητείας του απερχόμενου 
Δ.Σ. 

Η κατάρτιση του εν λόγω καταλόγου γίνεται από: 

α. Τρία (3) μέλη του Δ.Σ. του Συνδέσμου Ανατολικο- 
ρωμυλιωτών Θεσσαλονίκης. 

β. Πέντε (5) μέλη που θα προτείνονται από την Πα¬ 
νελλήνια Ομοσπονδία Συλλόγων Ανατολικής Ρωμυλίας 
(ΠΟΣΑΡ), εκ των οποίων τα τρία (3) μπορεί να είναι 
μέλη του Δ.Σ. της και τα δύο (2) από απογόνους Ανα- 
τολικορωμυλιωτών 

γ. Τέσσερα (4) μέλη που θα προτείνονται από το Δ.Σ. 
τηςΈνωσης Ελλήνων Ανατολικής Ρωμυλίας που εδρεύει 
στην Αθήνα. 


δ. Τρία (3) μέλη που θα προτείνονται από το Δ.Σ. του 
Συλλόγου Φίλων του Ιερού Ιδρύματος Ανατολικορωμυ- 
λιωτών που εδρεύει στη Θεσσαλονίκη. 

ε. Το Δήμαρχο του Δήμου Πέλλας ή τον υπ’ αυτού 
οριζόμενο αναπληρωτή του. 

στ. Το Δήμαρχο του Δήμου Χαλκηδόνος ή τον υπ’ 
αυτού οριζόμενο αναπληρωτή του. 

ζ.Ένα αντιπρόσωπο Ανατολικορωμυλιώτικου Πολιτι¬ 
στικού Σωματείου που εδρεύει στη Θεσσαλία και - με- 
ρίμνη της ΠΟΣΑΡ - θα εκλέγεται από ομοειδείς Συλλό¬ 
γους με μυστική ψηφοφορία σε κοινή συνεδρίαση στη 
Λάρισα ή του αρχαιότερου εν ενεργεία Σωματείου της 
περιοχής αυτής. 

η. Έναν αντιπρόσωπο της περιοχής Θράκης που θα 
εκλέγεται κατά την παραπάνω διαδικασία στην Κομο¬ 
τηνή. 

Σε όλα τα παραπάνω πρόσωπα που θα προτείνονται 
προς διορισμό στο Δ.Σ. του ιδρύματος, θα προτείνονται 
και ισάριθμα αναπληρωματικά, που θα συμμετέχουν 
στο Δ.Σ. μετά ψήφου, εφόσον τα τακτικά απουσιάζουν 
ή κωλύονται. 

Δεν περιορίζεται ο ορισμός μόνο στους αξιωματού- 
χους των Σωματείων, αν και δεν αποκλείονται, ώστε να 
υπάρχει δυνατότητα να μπορούν να προσφέρουν και 
μέλη χωρίς μεγάλες υποχρεώσεις. 

Τα διοριζόμενα από την υπερκείμενη Αρχή τακτικά και 
αναπληρωματικά μέλη διατηρούν την ιδιότητά τους μέ¬ 
χρι τη λήξη της θητείας τους, έστω και αν στερηθούν εν 
τω μεταξύ του αξιώματος τους στα Σωματεία ή στους 
Δήμους βάσει των οποίων προτάθηκαν προς διορισμό. 

Σε περίπτωση μη εμπρόθεσμης ή παράλειψης γνω¬ 
στοποίησης των παραπάνω υποψηφίων μελών από τους 
δικαιούμενους για το διορισμό, το απερχόμενο Δ.Σ. του 
ιδρύματος, με απόφασή του, υποδεικνύει ισάριθμα (τα¬ 
κτικά και αναπληρωματικά) από εκπροσώπους άλλων 
πολιτιστικών Συλλόγων της Ανατολικής Ρωμυλίας τα 
οποία, κατά την κρίση του, έχουν έντονη δραστηριότη¬ 
τα και επέδειξαν ενδιαφέρον και συμπαράσταση στις 
επιδιώξεις του ιδρύματος. 

Για την αποτελεσματικότερη λειτουργία του, το Δ.Σ. 
του ιδρύματος μπορεί να συγκροτεί ολιγομελέστερες 
επιτροπές από μέλη του με συγκεκριμένη εκάστοτε 
αποστολή. 

Στους Υπουργούς Οικονομικών και Παιδείας και θρη¬ 
σκευμάτων, Πολιτισμού και Αθλητισμού αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 12 Απριλίου 2013 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΟΙΚΟΝΟΜΙΚΩΝ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

ΙΩΑΝΝΗΣ ΣΤΟΥΡΝΑΡΑΣ ΚΩΝΣΤΑΝΤΙΝΟΣ ΑΡΒΑΝΙΤΟΠΟΥΛΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(3) 

Στο ΦΕΚ 3396/20-12-2012, τ. Β', όπου έχει δημοσιευθεί 
η αριθ. 2/88304/0025/12-12-2012 απόφαση του Αναπληρω¬ 
τή Υπουργού Οικονομικών για την τροποποίηση αποφά- 

σεων παροχής εγγύησης του Ελληνικού Δημοσίου (ΕΔ) 
προς την Ευρωπαϊκή Τράπεζα Επενδύσεων (ΕΤΕπ) για 
δανεισμό της εταιρείας «Διαχειριστής Εθνικού Συστή¬ 
ματος Φυσικού Αερίου Α.Ε.» (ΔΕΣΦΑ) και την παροχή 
της εγγύησης του ΕΔ προς την ΕΤΕπ για δανεισμό της 
ΔΕΣΦΑ ποσού 30 εκατ. €, επιφέρονται οι παρακάτω 
διορθώσεις: 

• Σελίδα 50285, στήλη 2, στίχοι 1 και 2 εκ των άνω: 

από το λανθασμένο: «ΑρΓθοπιοηΐ ίπ ΓθΙαΙίοπ Ιο ίάθ 
Ρίηαηοθ ΟοηίΓαοί είρηοά οη 30/12/12» της 5/12/12. 


στο ορθό: «ΑρΓθθπιβηί ίπ ΓθΙαίίοη ίο ίίιο Ρίηαηοο ΟοηίΓαοΙ 
είρηοά οη 30/3/12» της 5/12/12. 

• Σελίδα 50285, στήλη 2, στίχοι 10 και 11 εκ των άνω: 
από το λανθασμένο: «ΑρΓθθπίθηί ίη ΓθΙαίίοη ίο ίίιο 
Ρίηαηοο ΟοηίΓαοί είρηοά οη 30/12/12» της 5/12/12 
στο ορθό: «ΑρΓθθπιοηί ίη ΓθΙαΙίοη ίο ίίιο Ρίηαηοο ΟοηίΓαοΙ 
είρηοά οη 30/3/12» της 5/12/12. 

(Από το Υπουργείο Οικονομικών) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη ιιορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή σά-ΙΌΓη από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• ΗκαταβολήγίνεταισεόλεςτιςΔημόσιεςΟικονομικέςΥπηρεσίες(Δ.Ο.Υ.).Τοπρωτότυποδιπλότυπο(έγγραφοαριθμ.πρωτ.9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιιίίρ://νννννν.βί. 9 Γ - β-ιπβϊΙ: ννβόπΐ33ΐβι·.βΙ@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* 02010392904130008 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































